Document ID: /roh_data/filtered/fineweb-2-filterrobots_roh.jsonl.gz/47426

En la proxima runda spetga Anarthosis Famagusta da la Cipra. Ils da Basilea pon questa giada giugar a chasa.
Tar il debut da Ciriaco Sforza sco nov trenader ha il FC Basilea sajettà omadus gols en l'emprima mesadad. Gia davent da l'entschatta è il FCB stà l'equipa dominanta. Il 1:0 ha sajettà Arthur Cabral, il 2:0 curt avant la pausa Valentin Stocker. Il gol dals Croats è crudà curt avant la fin da la partida en la 85avla minuta.
Per Servette è il viadi a fin
Ina terrada hai dà per il FC Servette cunter Stade Reims. A chasa han ils Genevrins pers cun 0:1. Il gol decisiv per ils Franzos da Reims è gia crudà suenter 4 minutas entras Valon Berisha. Silsuenter è Servette bain stada la meglra equipa n'ha dentant betg pli dumagnà da sajettar il gol al pari.